ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
সিএসআইআর-সিএমইআরআই পুর এলাকার কঠিন বর্জ্য প্রক্রিয়াকরণের ক্ষেত্রে এক সুস্থায়ী ব্যবস্থা উদ্ভাবন করেছে
নয়াদিল্লি, ১৮ অক্টোবর, ২০২০
বর্তমান পরিবর্তিত পরিস্থিতির চাহিদা অনুযায়ী, পুর এলাকার কঠিন বর্জ্যের সুস্থায়ী প্রক্রিয়াকরণের মতো বিষয়গুলিতে বিশেষ গুরুত্ব দেওয়া জরুরি হয়ে উঠেছে। কঠিন বর্জ্যের প্রক্রিয়াকরণ বর্জ্য পদার্থের রূপান্তর ঘটিয়ে কার্যকর সামগ্রীতে পরিবর্তন করাই নয়, বরং এক পরিচ্ছন্ন ও দূষণ মুক্ত বাতাবরণ গড়ে তোলার ক্ষেত্রেও এ ধরনের প্রক্রিয়া গ্রহণ জরুরি হয়ে উঠেছে। মাটি, বাতাস ও জলে দূষিত পদার্থের সংমিশ্রণ ঠেকাতে কঠিন বর্জ্য পরিচালনা গুরুত্বপূর্ণ হয়ে উঠেছে।
এ সম্পর্কে বিশদে জানাতে গিয়ে দুর্গাপুরের সিএসআইআর – সিএমইআরআই এর অধিকর্তা হরিশ ইরানি বলেন, পরম্পরাগত বর্জ্য পদার্থের প্রক্রিয়াকরণের ক্ষেত্রে সুপ্রাচীন কাল থেকেই বিভিন্ন পন্থা-পদ্ধতির প্রয়োগ ঘটানো হয়েছে। তাই, বর্তমান পরিস্থিতি অনুযায়ী, পুর এলাকার কঠিন বর্জ্যের উপযুক্ত প্রক্রিয়াকরণে গুরুত্ব দেওয়া আগের তুলনায় জরুরি হয়ে উঠেছে। অধ্যাপক হিরানি আরও বলেন, কঠিন বর্জ্যের প্রক্রিয়াকরণে ঘাটতি থাকলে বিভিন্ন অসুখ-বিসুখের অন্যতম কারণ হয়ে উঠতে পারে। ভূ-গর্ভস্থ জল, বাতাস এবং মাটি দূষিত পদার্থের সংস্পর্শে এলে তাতে দূষণের সংমিশ্রণ ঘটে এবং বিভিন্ন ধরনের অসুখ-বিসুখের কারণ হয়ে দাঁড়ায়। এই প্রেক্ষিতে দুর্গাপুরের এই প্রতিষ্ঠানটি পুর এলাকার কঠিন বর্জ্য পদার্থ প্রক্রিয়াকরণ পদ্ধতি উদ্ভাবন করেছে। এ ধরনের পদ্ধতি কঠিন বর্জ্যের যথাযথ ব্যবস্থাপনায় সাহায্য করবে এবং কঠিন বর্জ্য থেকে সার উৎপাদনে মূল্য সংযুক্ত সুবিধা প্রদান করবে। তাঁর প্রতিষ্ঠানের প্রাথমিক উদ্দেশ্যই হ’ল – বর্জ্য পদার্থ পৃথকীকরণের দায়-দায়িত্ব থেকে শহরাঞ্চলের সাধারণ পরিবারগুলিকে মুক্তি দেওয়া। বর্জ্য পদার্থের পৃথকীকরণে আধুনিক বিভাজন পদ্ধতি অনুসরণ করা হচ্ছে। বায়োডাইজেশন প্রক্রিয়া গ্রহণ করার ফলে দূষণের বিভিন্ন পরিমাণ হ্রাস করা সম্ভব হচ্ছে। এমনকি, মাস্ক, স্যানিটারি ন্যাপকিন, ডায়পার প্রভৃতি বর্জ্যের সুষ্ঠু পরিচালনায় পুর এলাকাগুলির বর্জ্য পদার্থ বিনাশে পুর এলাকাগুলির ক্ষমতা বাড়ানো হয়েছে।
বর্জ্য পদার্থ থেকে দূষণের প্রভাব হ্রাস করতে ইন্সটিটিউট অফ পাইরোলোসিস সর্বাধুনিক প্রযুক্তি কাজে লাগাচ্ছে, যেখানে প্লাস্টিকের মতো বর্জ্য পদার্থগুলিকে গ্যাস ও জ্বালানিতে পরিণত করা হচ্ছে। এর ফলে, বাতাসে লক্ষ লক্ষ টন কার্বন নিঃসরণের পরিমাণ কমানো সম্ভব হচ্ছে। সিএসআইআর – সিএনইআরআই প্রতিষ্ঠানের পক্ষ থেকে যে বিকেন্দ্রিকীত কঠিন বর্জ্য পরিচালন ব্যবস্থার উদ্ভাবন করা হয়েছে, তার ফলে বর্জ্য পদার্থ থেকে যে কোনও ধরনের দূষণ এড়ানোর পদ্ধতি আবিষ্কার করা হয়েছে।
CG/BD/SB
(Visitor Counter : 244
রেলমন্ত্রক
ভারতীয় রেল তার স্বাস্থ্য পরিষেবা কেন্দ্রগুলিতে হসপিটাল ম্যানেজমেন্ট ইনফরমেশন সিস্টেম  রূপায়ণে রেলটেল সংস্থাকে যুক্ত করেছে
নয়াদিল্লি, ১০ নভেম্বর, ২০২০
ভারতীয় রেল তার স্বাস্থ্য কেন্দ্রগুলিতে ভুয়ো রোগীর চিকিৎসা এড়াতে এবং সমগ্র চিকিৎসা পরিষেবা ব্যবস্থাকে সুষ্ঠুভাবে পরিচালনার জন্য একক কৌশলগত কাঠামো হিসাবে হসপিটাল ম্যানেজমেন্ট ইনফরমেশন সিস্টেম বা এইচএমআইএস রূপায়ণের জন্য রেলটেল সংস্থাকে দায়িত্ব দিয়েছে। এইচএমআইএস হ’ল এমন এক সুসংবদ্ধ চিকিৎসা সংক্রান্ত তথ্য বিনিময় ব্যবস্থা, যার সাহায্যে রেলেরর অধীন ১২৫টি স্বাস্থ্য কেন্দ্র এবং ৬৫০টি রোগ-নির্ণয় কেন্দ্রে প্রশাসনিক ব্যবস্থা তথা রোগীদের স্বাস্থ্য পরিষেবা প্রদান সুষ্ঠুভাবে পরিচালনা করা সম্ভব হবে।
রেলের হাসপাতাল এবং রোগ-নির্ণয় কেন্দ্রগুলিতে এই আধুনিক ব্যবস্থা রূপায়ণের জন্য রেলটেল এবং রেল মন্ত্রকের মধ্যে সমঝোতাপত্র স্বাক্ষরিত হয়েছে। হসপিটাল ম্যানেজমেন্ট ইনফরমেশন সিস্টেম সংক্রান্ত সফটওয়্যারটি একটি কেন্দ্রীয় পরিচালনা ব্যবস্থার মাধ্যমে কার্যকর করা হবে।
এই উপলক্ষে ভারতীয় রেল বোর্ডের চেয়ারম্যান শ্রী ভি কে যাদব বলেন, রেল সব ক্ষেত্রেই ডিজিটাইজেশনের মধ্যে অগ্রসর হচ্ছে এবং সবক্ষেত্রেই পরিবর্তন নিয়ে আসার কাজ চলছে। তিনি জানান, হসপিটাল ম্যানেজমেন্ট ইনফরমেশন সিস্টেম প্ল্যাটফর্মটির সঙ্গে এক অভিনব চিকিৎসা সংক্রান্ত পরিচিতি যাচাই ব্যবস্থার যোগসূত্র গড়ে তোলা হবে, যাতে সহজে রেলের হাসপাতাল বা রোগ-নির্ণয় কেন্দ্রগুলিতে বৈধ রোগীদের চিহ্নিতকরণের কাজ সহজ হবে।
উল্লেখ করা যেতে পারে, রেলটেল সংস্থাটি বিভিন্ন ধরনের তথ্য ও যোগাযোগ প্রযুক্তি সংক্রান্ত পরিষেবা ও পরামর্শ প্রদান করে থাকে। এই সংস্থার ডেটা সেন্টার পরিষেবার মাধ্যমে হার্ডওয়্যার, সফটওয়্যার ও ডিজিটাল পরিষেবা প্রদানের পাশাপাশি, বিভিন্ন ক্ষেত্রে পরামর্শ দিয়ে থাকে।
প্রধানমন্ত্রীরদপ্তর
২০২২ সালের কিউএস ওয়ার্ল্ড ইউনিভার্সিটির ক্রমতালিকায় প্রথম ২০০টি প্রতিষ্ঠানের মধ্যে বম্বে আইআইটি, দিল্লী আইআইটি এবং বেঙ্গালুরুর আইআইএসসি স্থান করে নেওয়ায় প্রধানমন্ত্রীর অভিনন্দন
গবেষণার কাজে বেঙ্গালুরু আইআইএসসি বিশ্বে শীর্ষ স্থান অধিকার করেছে
নয়াদিল্লী, ৯ জুন, ২০২১
প্রধানমন্ত্রী শ্রী নরেন্দ্র মোদী বম্বে আইআইটি, দিল্লী আইআইটি এবং বেঙ্গালুরুর আইআইএসসিকে, ২০২২ সালের কিউএস ওয়ার্ল্ড ইউনিভার্সিটির ক্রমতালিকায় প্রথম ২০০টি প্রতিষ্ঠানের মধ্যে স্থান করে নেওয়ায় অভিনন্দন জানিয়েছেন ।
এক ট্যুইট বার্তায় প্রধানমন্ত্রী বলেছেন, ‘@iiscbangalore, @iitbombay ও @iitdelhi কে অভিনন্দন জানাই। ভারতের আরও বিশ্ববিদ্যালয় এবং প্রতিষ্ঠানকে আন্তর্জাতিক স্তরে শ্রেষ্ঠ প্রতিষ্ঠান হিসেবে গড়ে তোলার জন্য এবং যুব সম্প্রদায়ের বৌদ্ধিক দক্ষতা বাড়ানোর জন্য সব রকমের উদ্যোগ নেওয়া হয়েছে। https://pib.gov.in/PressReleasePage.aspx?PRID=1725638’
CG/CB/NS
(Visitor Counter : 107
উপ-রাষ্ট্রপতিরসচিবালয়
বিশেষভাবে সক্ষম শিশুদের নিয়ে ইউনেস্কোর শিক্ষা সংক্রান্ত প্রতিবেদন উপ-রাষ্ট্রপতিকে দেওয়া হ’ল
সার্বিক শিক্ষার গুরুত্বের ওপর জোর দিলেন উপ-রাষ্ট্রপতি
নয়াদিল্লি, ১০ জুলাই, ২০১৯
ইউনেস্কোর নতুন দিল্লি-ভিত্তিক কার্যালয়ের ডাইরেক্টর মিঃ এরিক ফল্টের নেতৃত্বে রাষ্ট্রসংঘের এই প্রতিষ্ঠানটির এক প্রতিনিধি দল আজ নতুন দিল্লিতে উপ-রাষ্ট্রপতি শ্রী এম ভেঙ্কাইয়া নাইডুর সঙ্গে সাক্ষাৎ করে ভারতে বিশেষভাবে সক্ষম শিশুদের শিক্ষা নিয়ে একটি প্রতিবেদন তাঁর হাতে তুলে দেন।
প্রতিবেদনটি গ্রহণ করে শ্রী নাইডু বলেন, দেশে যখন নতুন শিক্ষা নীতি রচনার কাজ চলছে, ঠিক সেই সময়েই এই প্রতিবেদন হাতে পাওয়া গেল। তিনি বলেন, বিশেষভাবে সক্ষম শিশুদের শিক্ষার ওপর সরকার বিশেষ গুরুত্ব দিচ্ছে। সার্বিক ও সামঞ্জস্যপূর্ণ গুণগত মানের শিক্ষা ব্যবস্থা গড়ে তোলার দিকে দেশ ক্রমশ অগ্রসর হচ্ছে।
ইউনেস্কোর এই প্রতিবেদন থেকে গুরুত্বপূর্ণ তথ্য পাওয়া যাবে বলে আশা প্রকাশ করে শ্রী নাইডু বলেন, শিক্ষা ক্ষেত্রে বিশ্বের শ্রেষ্ঠ পন্থা-পদ্ধতিগুলি গ্রহণে ভারত সর্বদাই আগ্রহী। সার্বিক শিক্ষা ব্যবস্থার প্রসার বর্তমান সময়ের চাহিদা বলে উল্লেখ করে শ্রী নাইডু বলেন, এই রিপোর্টে যে সমস্ত মতামত ও তথ্য উঠে এসেছে, সরকার তা গুরুত্বের সঙ্গে বিবেচনা করবে। শিক্ষা ক্ষেত্রে নতুন জাতীয় নীতি প্রণয়নের কাজেও এই সমস্ত তথ্য অত্যন্ত প্রাসঙ্গিক হবে বলে শ্রী নাইডু অভিমত প্রকাশ করেন।
প্রতিবেদনে প্রতিবন্ধী ব্যক্তিদের অধিকার সংক্রান্ত আইনের সঙ্গে সাযুজ্য বজায় রেখে শিক্ষার অধিকার আইনে সংশোধন সহ ১০ দফা প্রস্তাবের উল্লেখ রয়েছে। নতুন দিল্লির ইউনেস্কো কার্যালয়ের প্রধান মিঃ ফল্ট এই উপলক্ষে বিশ্ব ঐতিহ্যমণ্ডিত স্থানগুলির একটি মানচিত্র উপ-রাষ্ট্রপতির হাতে তুলে দেন।
CG/BD/SB
(Visitor Counter : 111
প্রধানমন্ত্রীরদপ্তর
গত মাসের মন কি বাত-এর ওপর ভিত্তি করে একটি পুস্তিকা সকলের সঙ্গে ভাগ করে নিলেন প্রধানমন্ত্রী
নয়াদিল্লি, ২৪ ডিসেম্বর, ২০২২
গত মাসের  মন কি বাত-এর ওপর ভিত্তি করে একটি পুস্তিকা প্রধানমন্ত্রী শ্রী নরেন্দ্র মোদী সকলের সঙ্গে ভাগ করে নিলেন। ভারতের জি২০-তে সভাপতিত্ব, মহাকাশে অভিযান চালিয়ে যাওয়া, বাদ্যযন্ত্রের রপ্তানী বৃদ্ধি সহ নানা বিষয় এই পুস্তিকায় অন্তর্ভুক্ত হয়েছে।
প্রধানমন্ত্রী এক ট্যুইটে বলেছেন;
“এই ই-বইটি একবার দেখুন। এতে গত মাসের #MannKiBaat-এ উল্লিখিত বিভিন্ন বিষয়ের ওপর আকর্ষণীয় নানা লেখা রয়েছে, যেমন জি২০তে ভারতের সভাপতিত্ব, মহাকাশে আমাদের ক্রমাগত অভিযান চালিয়ে যাওয়া, বাদ্যযন্ত্রের রপ্তানী বৃদ্ধি এ রকম আরও অনেক কিছু। http://davp.nic.in/ebook/h_nov/index.html”
PG/AB/ NS
(
শিল্পওবাণিজ্যমন্ত্রক
শিল্প ক্ষেত্রে উৎসাহদান ও অভ্যন্তরীণ বাণিজ্যের জন্য দপ্তর  স্টার্টআপ ইন্ডিয়া উদ্ভাবনী সপ্তাহ আয়োজন করেছে
নতুন দিল্লি, ০৭ জানুয়ারি, ২০২২
বাণিজ্য এবং শিল্প মন্ত্রকের আওতাধীন শিল্প ক্ষেত্রে উৎসাহদান ও অভ্যন্তরীণ বাণিজ্যের জন্য দপ্তর  আগামী ১০ থেকে ১৬ই জানুয়ারি পর্যন্ত স্টার্টআপ ইন্ডিয়া উদ্ভাবনী সপ্তাহ আয়োজন করেছে। সপ্তাহব্যাপী ভার্চুয়াল মাধ্যমে আয়োজিত অনুষ্ঠানের মূল লক্ষ্য হলো দেশের স্বাধীনতার ৭৫ তম বছরকে স্মরণ করা। আজাদি কা অমৃত মহোৎসবের অঙ্গ হিসেবে এবং দেশ জুড়ে উদ্যোক্তা ক্ষেত্রের বিস্তার তুলে ধরতে এই উদ্যোগ নেওয়া হয়েছে।
স্টার্টআপ ইন্ডিয়া উদ্ভাবনী সপ্তাহে বাণিজ্য ক্ষেত্রে সুযোগ-সুবিধা বৃদ্ধি, শিল্পপতিদের সঙ্গে আলোচনা, রাজ্যগুলির কর্মকাণ্ড, ইনকিউবেটরদের কর্মদক্ষতা, প্রযুক্তি প্রদর্শনী, কর্পোরেট যোগাযোগ ইত্যাদি বিষয় তুলে ধরা হবে।
অনুষ্ঠানে বিশ্বের শীর্ষ নীতিনির্ধারক, শিল্পপতি, শিক্ষাবিদ, বিনিয়োগকারী, স্টার্টআপ সংস্থা অংশ নেবে বলে মনে করা হচ্ছে। এই উদ্ভাবনী সপ্তাহে অংশ নিতে আগ্রহী সংস্থা/ ব্যক্তিদের https://www.startupindiainnovationweek.in/
পোর্টালে নাম নথিভুক্ত করার জন্য অনুরোধ করা হচ্ছে। আরও বিস্তারিত জানার জন্য যোগাযোগ করা যেতে শ্রী গৌতম আনন্দ-এর সঙ্গে। তাঁর মোবাইল নম্বরটি হলো - 9205241872 । এছাড়াও তাঁকে gautam.anand@investindia.org.in
– ইমেল করা যেতে পারে।
CG/SS/SKD/
(Visitor Counter : 165
প্রধানমন্ত্রীরদপ্তর
প্রধানমন্ত্রী ১৮ জুলাই এনআইআইও সম্মেলন ‘স্বাবলম্বন’-এ ভাষণ দেবেন
প্রধানমন্ত্রী ভারতীয় নৌ-বাহিনীতে দেশীয় প্রযুক্তির ব্যবহার বাড়ানোর উদ্দেশ্যে ‘স্প্রিন্ট চ্যালেঞ্জেস’-এর সূচনা করবেন
নয়াদিল্লি, ১৭ জুলাই, ২০২২
প্রধানমন্ত্রী শ্রী নরেন্দ্র মোদী ১৮ জুলাই নতুন দিল্লির ডঃ আম্বেদকর ইন্টারন্যাশনাল সেন্টারে বিকেল ৪-৩০ মিনিটে নৌ-বাহিনীর উদ্ভাবন ও দেশীয় প্রযুক্তি ব্যবহারে সহায়ক সংস্থা এনআইআইও আয়োজিত সম্মেলন ‘স্বাবলম্বন’-এ ভাষণ দেবেন।
আত্মনির্ভর ভারতের অন্যতম স্তম্ভ প্রতিরক্ষা ক্ষেত্রের স্বনির্ভরতা। এটি বাস্তবায়নের জন্য এই অনুষ্ঠানে প্রধানমন্ত্রী ‘স্প্রিন্ট চ্যালেঞ্জেস’-এর সূচনা করবেন – এর মধ্য দিয়ে ভারতীয় নৌ-বাহিনীতে দেশীয় প্রযুক্তির ব্যবহার বাড়ানোর ওপর গুরুত্ব দেওয়া হবে। ‘আজাদি কা অমৃত মহোৎসব’ উদযাপনের অঙ্গ হিসেবে প্রতিরক্ষা উদ্ভাবন সংগঠনের সহযোগিতায় এনআইআইও ভারতীয় নৌ-বাহিনীতে কমপক্ষে ৭৫ ধরনের দেশীয় প্রযুক্তি বা পণ্য ব্যবহারে উদ্যোগী হয়েছে। তাই এই প্রকল্পের নাম সাপোর্টিং পোল-ভল্টিং ইন আর অ্যান্ড ডি থ্রু আইডিইএক্স, এনআইআইও অ্যান্ড টিডিএসি বা স্প্রিন্ট।
এই সম্মেলনে প্রতিরক্ষা ক্ষেত্রের স্বনির্ভরতার জন্য ভারতীয় শিল্প সংস্থা এবং শিক্ষা জগতকে যুক্ত করা হবে। ১৮ এবং ১৯ জুলাই দু’দিনের সম্মেলনে শিল্প জগৎ, শিক্ষা জগৎ ও সরকারি আধিকারিকরা সম্মেলনে বিভিন্ন বিষয় নিয়ে মতবিনিময় এবং প্রতিরক্ষা ক্ষেত্রের জন্য প্রয়োজনীয় সুপারিশ করবেন। সম্মেলনে উদ্ভাবন, ভারতীয় প্রযুক্তি ও পণ্যের ব্যবহার, যুদ্ধক্ষেত্রের অস্ত্রশস্ত্র এবং বিমান সংক্রান্ত বিষয় নিয়ে আলোচনা করা হবে। কেন্দ্রীয় সরকারের ভারত মহাসাগরীয় অঞ্চলে নিরাপত্তা ও উন্নয়ন সংক্রান্ত উদ্যোগ – ‘সাগর’ নিয়ে সম্মেলনের দ্বিতীয় দিনে একটি আলোচনার আয়োজন করা হয়েছে।
PG/CB/DM/
(
নীতিআয়োগ
নীতি আয়োগের সহযোগিতায় ‘সন-সাধন’ হ্যাকাথন কর্মসূচি
নয়াদিল্লি, ২৩ অগাস্ট, ২০১৯
স্বচ্ছ ভারত মিশনের আওতায় বিশেষভাবে সক্ষম ব্যক্তিদের  সুবিধার্থে শৌচাগারগুলিকে আরও আধুনিক ও ব্যবহার-বান্ধব করে তুলতে ‘সন-সাধন’ হ্যাকাথন আয়োজন করা হচ্ছে। নীতি আয়োগের অটল উদ্ভাবন মিশনের সহযোগিতায় বিশেষভাবে সক্ষম ব্যক্তিদের ক্ষমতায়ন দপ্তর এবং জল শক্তি দপ্তর যৌথভাবে এই হ্যাকাথনের আয়োজন করছে। উদ্দেশ্য, গ্রাম ও শহরাঞ্চলে ব্যক্তি বিশেষ এবং সার্বজনীন ব্যবহারের লক্ষ্যে ব্যয় সাশ্রয়ী শৌচাগার নির্মাণের জন্য আধুনিক ও সৃজনশীল পদ্ধতি খুঁজে বের করা। হ্যাকাথন কর্মসূচিতে অংশগ্রহণের জন্য প্রযুক্তির ব্যাপারে আগ্রহীদের আগামী ২৮ আগস্টের আগে আবেদন জানানোর পরামর্শ দেওয়া হচ্ছে। আবেদনকারীরা sansadhanhackathon.91springboard.com ওয়েবসাইট দেখতে পারেন।
হ্যাকাথন কর্মসূচিতে অংশগ্রহণের জন্য গবেষক, স্টার্ট-আপ উদ্যোমী, ছাত্রছাত্রী, প্রযুক্তি-কৌতুহলী ও শিল্প বিশেষজ্ঞদের আহ্বান করা হচ্ছে। বিজয়ীদের জন্য রয়েছে আকর্ষনীয় পুরস্কার। নতুন দিল্লীতে আগামী সেপ্টেম্বরে হ্যাকাথন কর্মসূচি আয়োজন করা হবে।
CG/ BD/NS
(Visitor Counter : 82
রেলমন্ত্রক
ট্রেনে মহিলাদের নিরাপত্তা সুনিশ্চিত করতে জরুরি যোগাযোগ ব্যবস্থা
নয়াদিল্লি, ২০ জুলাই, ২০১৮
রেল মন্ত্রকের পক্ষ থেকে ২০১৮ সালটিকে ‘মহিলা নিরাপত্তা বর্ষ’ হিসাবে ঘোষণা করা হয়েছে। মহিলা যাত্রীদের নিরাপত্তা সুনিশ্চিত করতে ভারতীয় রেল শহরতলীর মহিলা কামরায় ও প্ল্যাটফর্মে সিসিটিভি ক্যামেরা বসানো সহ বিভিন্ন ধরণের ব্যবস্থা গ্রহণের পরিকল্পনা করেছে। রাতের ট্রেনগুলিতে এবং মেট্রো শহরে মহিলাদের জন্য বিশেষ ট্রেনে মহিলা পুলিশ কর্মী মোতায়েনের ব্যবস্থা করা হচ্ছে। মহিলা কোচে পুরুষদের বেআইনি ভ্রমণ ঠেকাতে আইনটি কঠোর করা হচ্ছে। সম্প্রতি, মুম্বাইয়ের শহরতলীর ট্রেনে ছ’টি মহিলা কোচে পরীক্ষামূলকভাবে জরুরি যোগাযোগ ব্যবস্থা চালু করা হয়েছে। মুম্বাইয়ে চলাচলকারী ট্রেনে সমস্ত নবনির্মিত ইএমইউ রেকে এই ধরণের জরুরিকালীন যোগাযোগ ব্যবস্থা বসানোর পরিকল্পনা হাতে নেওয়া হয়েছে। জরুরিকালীন নিরাপত্তা হেল্পলাইন ‘১৮২’-কে আগের থেকে আরও বেশি উন্নত করা হয়েছে। এই হেল্পলাইন বিষয়ে সংশ্লিষ্ট সকলকে সচেতন করে তুলতে প্রচারাভিযান চালানো হচ্ছে বলে আজ রাজ্যসভায় এক প্রশ্নের লিখিত জবাবে রেল প্রতিমন্ত্রী শ্রী রাজেন গোহাঁই একথা জানিয়েছেন।
CG/PB/DM/…
(Visitor Counter : 50
প্রধানমন্ত্রীরদপ্তর
প্রধানমন্ত্রী আগামীকাল কোভিড-১৯ পরিস্থিতি পর্যালোচনা করতে মুখ্যমন্ত্রীদের সঙ্গে মতবিনিময় করবেন
নতুন দিল্লি, ২৬ এপ্রিল, ২০২২
প্রধানমন্ত্রী শ্রী নরেন্দ্র মোদী আগামীকাল  দুপুর ১২টায় রাজ্যের মুখ্যমন্ত্রীদের সঙ্গে কোভিড-১৯ পরিস্থিতি পর্যালোচনা করতে মতবিনিময় করবেন।
এক ট্যুইট বার্তায় প্রধানমন্ত্রী জানিয়েছেন,
“আগামীকাল, ২৭শে এপ্রিল, দুপুর ১২টায় রাজ্যের মুখ্যমন্ত্রীদের সঙ্গে কোভিড-১৯ পরিস্থিতি পর্যালোচনা করতে মতবিনিময় করা হবে।”
CG/SS/SKD/
(
প্রতিরক্ষামন্ত্রক
অশোক চক্র প্রদানের নীতি-নির্দেশিকা
নয়াদিল্লি, ১০ জুলাই, ২০১৯
অশোক চক্র প্রদানের ক্ষেত্রে বেশ কিছু নীতি-নির্দেশিকাগুলি মেনে চলা হয়। এগুলি হল যথাক্রমে :
· শত্রুকে প্রতিহত করার জন্য সাহসিকতার সর্বোচ্চ নিদর্শন অথবা সাহসী পদক্ষেপ, নির্ভীকতা প্রদর্শন ও আত্মবলিদানের জন্য অশোক চক্র প্রদান করা হবে।
· অশোক চক্র পাওয়ার যোগ্য ব্যক্তিরা হবেন :
Ø সেনাবাহিনী, নৌ-বাহিনী, বিমানবাহিনী, কেন্দ্রীয় বাহিনী, টেরিটোরিয়াল আর্মি, আইন অনুযায়ী গঠিত মিলিশিয়া সহ যে কোন বাহিনীর আধিকারিক ছাড়াও পুরুষ, মহিলা নির্বিশেষে সর্বস্তরের কর্মী।
Ø সেনাবাহিনীর নার্সিং বিভাগের সদস্যরা।
Ø কেন্দ্রীয় আধা-সামরিক বাহিনী, রেল সুরক্ষা বাহিনী, পুলিশবাহিনীর সদস্যরা সহ সমাজের সর্বস্তরের পুরুষ, মহিলা নির্বিশেষে সাধারণ নাগরিক।
বিগত পাঁচ বছরে যাঁদেরকে অশোক চক্র প্রদান করা হয়েছে তাঁদের তালিকা :
|
|
সাল|
|
যাঁদের অশোক চক্র প্রদান করা হয়েছে
|
|
২০১৪
|
|
মেজর মুকুন্দ বরদারাজন, রাষ্ট্রীয় রাইফেল্স-এর ৪৪তম ব্যাটেলিয়নের রাজপুত রেজিমেন্টের সদস্য 
|
|
২০১৫
|
|
নায়েক নীরজ কুমার সিং, রাষ্ট্রীয় রাইফেল্স-এর ৫৭তম ব্যাটেলিয়নের রাজপুতানা রাইফেল্স-এর সদস্য 
|
|
২০১৬
|
|
১) লান্স নায়েক মোহননাথ গোস্বামী, প্যারাস্যুট রেজিমেন্টের বিশেষ বাহিনীর নবম ব্যাটেলিয়নের সদস্য 
২) হাবিলদার হ্যাংপান দাদা, রাষ্ট্রীয় রাইফেল্স-এর আসাম রেজিমেন্টের ৩৫তম ব্যাটেলিয়নের সদস্য 
|
|
২০১৭
|
|
কেউ পাননি।
|
|
২০১৮
|
|
কর্পোরাল জ্যোতি প্রকাশ নিরালা, ভারতীয় বায়ুসেনা -র সদস্য 
|
|
২০১৯
|
|
লান্স নায়েক নাজির আহমেদ ওয়ানি, রাষ্ট্রীয় রাইফেল্স-এর জম্মু ও কাশ্মীর লাইট ইনফ্যান্ট্রির ৩৪তম ব্যাটালিয়নের সদস্যঅশোক চক্র প্রদানের বছর
লোকসভায় এক প্রশ্নের লিখিত জবাবে এই তথ্য জানিয়েছেন প্রতিরক্ষা দপ্তরের প্রতিমন্ত্রী শ্রী শ্রীপাদ নায়েক।
CG/CB/DM
(Visitor Counter : 89
ক্রেতা, খাদ্যএবংগণবন্টনমন্ত্রক
প্রধানমন্ত্রী গরীব কল্যাণ যোজনা-৪এর আওতায় ৩১টি রাজ্য/কেন্দ্রশাসিত অঞ্চল বিনামূল্যে ১৫ লক্ষ ৩০ হাজার মেট্রিক টন খাদ্যশস্য সংগ্রহ করেছে
পিএমজিকেএওয়াই-৩এর আওতায় ৩৬টি রাজ্য/কেন্দ্রশাসিত অঞ্চলের সবাই বিনামূল্যে ৭৮ লক্ষ ২৬ হাজার মেট্রিক টন খাদ্যশস্য সংগ্রহ করেছে
খাদ্যশস্য সরবরাহ সুষ্ঠুভাবে করার জন্য এফসিআই দেশের সব রাজ্য/কেন্দ্রশাসিত অঞ্চলে খাদ্যশস্য পরিবহণ করছে
পয়লা এপ্রিল থেকে এফসিআই ৪০০৫টি খাদ্যশস্য বহনকারী রেক ভর্তি করেছে
নয়াদিল্লী, ১৩ জুলাই, ২০২১
কোভিড-১৯ মহামারীর সময়ে জনসাধারণের খাদ্য সুরক্ষা নিশ্চিত করার জন্য কেন্দ্র দীর্ঘতম সময় ধরে বিনামূল্যে খাদ্যশস্য সরবরাহ করছে। প্রধানমন্ত্রী গরীব কল্যাণ অন্ন যোজনার  সময়সীমা কেন্দ্র জুলাই থেকে নভেম্বর পর্যন্ত অর্থাৎ আরও ৫ মাস বৃদ্ধি করেছে। পিএমজিকেএওয়াই-৪ -এর আওতায় আরও ১ কোটি ৯৮ লক্ষ ৭৯ হাজার মেট্রিক টন খাদ্যশস্য বরাদ্দ করা হয়েছে।
অন্ধ্রপ্রদেশ, অরুণাচলপ্রদেশ, আসাম, আন্দামান ও নিকোবর দ্বীপপুঞ্জ, বিহার, ছত্তিশগড়, দাদরা-নগর হাভেলী-দমন-দিউ, দিল্লী, গুজরাট, হরিয়ানা, হিমাচলপ্রদেশ, জম্মু-কাশ্মীর, ঝাড়খন্ড, কর্ণাটক, কেরালা, লাদাখ, মধ্যপ্রদেশ, মহারাষ্ট্র, মণিপুর, মেঘালয়, মিজোরাম, নাগাল্যান্ড, ওড়িশা, রাজস্থান, সিকিম, তামিলনাড়ু, তেলেঙ্গানা, ত্রিপুরা, উত্তরপ্রদেশ, উত্তরাখন্ড এবং পশ্চিমবঙ্গ౼ এই ৩১টি রাজ্য/কেন্দ্রশাসিত অঞ্চল পিএমজিকেএওয়াই-৪ এর আওতায় খাদ্যশস্য সংগ্রহের কাজ শুরু করেছে। ১২ জুলাই পর্যন্ত মোট ১৫ লক্ষ ৩০ হাজার মেট্রিক টন খাদ্যশস্য সংগ্রহ করা হয়েছে।
ভারতীয় খাদ্য নিগম  ইতিমধ্যেই পিএমজিকেএওয়াই-৪ এর সফল বাস্তবায়নের জন্য যথেষ্ট পরিমাণ খাদ্যশস্য মজুত করেছে। সব রাজ্য/কেন্দ্রশাসিত অঞ্চলকে সরবরাহের জন্য ৫৮৩ লক্ষ মেট্রিক টন গম ও ২৯৮ লক্ষ মেট্রিক টন চাল বর্তমানে কেন্দ্রীয় ব্যবস্থাপনায় রয়েছে।
এফসিআই, পিএমজিকেএওয়াই-৩  এর আওতায় ৩৬টি রাজ্য/কেন্দ্রশাসিত অঞ্চলকে ৭৮ কোটি ২৬ লক্ষ মেট্রিক টন খাদ্যশস্য বিনামূল্যে সরবরাহ করেছে। দেশের প্রতিটি রাজ্য ও কেন্দ্রশাসিত অঞ্চলকে নিরবচ্ছিন্নভাবে খাদ্যশস্য সরবরাহ করার জন্য এফসিআই প্রয়োজনীয় সব ব্যবস্থা নিয়েছে। পয়লা এপ্রিল থেকে এ পর্যন্ত এফসিআই ৪০০৫-টি খাদ্যশস্য পরিবহণের রেক ভর্তি করা হয়েছে।
CG/CB /NS
(Visitor Counter : 148
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ৩০শে জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৬৫ কোটি ৭০ লক্ষ টিকা দেওয়া হয়েছে।
দেশে চিকিৎসাধীন সংক্রমিতের সংখ্যা বর্তমানে ১৮ লক্ষ ৮৪ হাজার ৯৩৭।
দেশে বর্তমানে করোনায় আক্রান্তের হার মোট আক্রান্তের ৪.৫৯ শতাংশ।
কোভিড মুক্ত হবার হার বর্তমানে ৯৪.২১ শতাংশ।
দেশে গত ২৪ ঘণ্টায় সুস্থ হয়েছেন ৩ লক্ষ ৫২ হাজার ৭৮৪ জন। এখনও পর্যন্ত সুস্থ হয়ে উঠেছেন ৩ কোটি ৮৭ লক্ষ ১৩ হাজার ৪৯৪।
দেশে গত ২৪ ঘণ্টায় নতুন করে আক্রান্ত ২ লক্ষ ৩৪ হাজার ২৮১ জন।
দৈনিক সংক্রমণের হার ১৪.৫ শতাংশ।
সাপ্তাহিক সংক্রমণের হার ১৬.৪ শতাংশ।
এখনও পর্যন্ত নমুনা পরীক্ষা হয়েছে ৭২ কোটি ৭৩ লক্ষ।
গত ২৪ ঘণ্টায় ১৬ লক্ষ ১৫ হাজার ৯৯৩টি নমুনা পরীক্ষা হয়েছে।
CG/CB/SB
(Visitor Counter : 71
খাদ্যপ্রক্রিয়াকরণশিল্পমন্ত্রক
খাদ্য সামগ্রীর গুণমান যাচাইয়ে পরীক্ষাগার
নয়াদিল্লি, ১১ ফেব্রুয়ারি, ২০২২
খাদ্য প্রক্রিয়াকরণ শিল্প মন্ত্রকের পরিচালিত সমীক্ষা অনুযায়ী, ২০২০-২১ এ দেশে খাদ্য সামগ্রীর গুণমান যাচাইয়ের পরীক্ষাগারের সংখ্যা ৭২৬। এই পরীক্ষাগারগুলিতে খাদ্য সামগ্রীর বিভিন্ন পর্যায়ের গুণমান যাচাই করা হয়। দেশে খাদ্য সামগ্রীর গুণমান যাচাইয়ে যে ৭২৬টি পরীক্ষাগার রয়েছে, তার মধ্যে ৫৮৫টি আন্তর্জাতিক  স্বীকৃতি পেয়েছে।
দেশে খাদ্য সামগ্রীর গুণমান যাচাইয়ে আন্তর্জাতিক মানের পরীক্ষাগার স্থাপনে এবং চালু পরীক্ষাগারগুলির মানোন্নয়নে আর্থিক সহায়তা দিতে ভারত সরকার তিনটি কর্মসূচি রূপায়ণ করছে। এগুলি হ’ল – খাদ্যের গুণমান সুরক্ষা ও গুণমান যাচাইয়ে পরিকাঠামো গড়ে তোলা; দেশে চালু পরীক্ষাগারগুলির মানোন্নয়ন এবং ভ্রাম্যমাণ পরীক্ষাগার চালু করা; খাদ্যের গুণমান বজায় রাখতে আর্থিক সাহায্য।
ভারত সরকার খাদ্য সামগ্রীর গুণমান যাচাইয়ে কোনও পরীক্ষাগার স্থাপন করেনি। তবে, খাদ্য সামগ্রীর গুণমান যাচাইয়ের জন্য পরীক্ষাগার স্থাপনের বিষয়টি সম্পূর্ণ চাহিদা-ভিত্তিক। রাজ্যওয়াড়ি এ ধরনের পরীক্ষাগার স্থাপনে কোনও নির্দিষ্ট লক্ষ্য নেই।
রাজ্যসভায় আজ এক লিখিত জবাবে একথা জানান খাদ্য প্রক্রিয়াকরণ প্রতিমন্ত্রী শ্রী প্রহ্লাদ সিং প্যাটেল।
CG/BD/SB
(Visitor Counter : 126
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আগামীকাল উন্নতমানের কোভিড-১৯-এর নমুনা পরীক্ষা ব্যবস্থাপনার সূচনা করবেন
নতুনদিল্লি, ২৬শে জুলাই, ২০২০
প্রধানমন্ত্রী শ্রী নরেন্দ্র মোদী আগামীকাল ভিডিও কনফারেন্সের মাধ্যমে উন্নতমানের কোভিড-১৯ নমুনা পরীক্ষার ব্যবস্থাপনার সূচনা করবেন। এর ফলে দেশে নমুনা পরীক্ষার ক্ষমতা বৃদ্ধি পাবে, সংক্রমণ দ্রুত শনাক্ত করে, চিকিৎসা শুরু করা যাবে এবং মহামারীকে নিয়ন্ত্রণ করা সম্ভব হবে।
নয়ডার আইসিএমআর –ন্যাশনাল ইন্সটিটিউট অফ ক্যান্সার প্রিভেনশন অ্যান্ড রিসার্চ, মুম্বাই-এর আইসিএমআর –ন্যাশনাল ইন্সটিটিউট ফর রিসার্চ ইন রিপ্রোডাকটিভ হেলথ, এবং কলকাতার আইসিএম আর –ন্যাশনাল ইন্সটিটিউট অফ কলেরা এন্ড এন্টারিক ডিজিজে এই ব্যবস্থাপনাগুলি শুরু করা হবে। কৌশলগত দিক থেকে এই প্রতিষ্ঠানগুলি গুরুত্বপূর্ণ। এখানে দৈনিক ১০হাজার নমুনার পরীক্ষা করা যাবে। এই ব্যবস্থার ফলে, সংক্রমিত নমুনাগুলি যারা পরীক্ষা করে দেখবেন, তাঁদের স্পর্শ করতে হবে না। পরীক্ষার ফলও দ্রুত জানা যাবে। এই পরীক্ষাগারগুলি থেকে কোভিড ছাড়া অন্য অসুখের নমুনাও পরীক্ষা করা যাবে। ফলে মহামারীর পরবর্তী সময়ে এই পরীক্ষাগারগুলি থেকে হেপাটাইটিস বি ও সি, এইচআইভি, মাইকোব্যাকটেরিয়াম টিউবারকিউলিসিস, সাইটোমেগালোভাইরাস, ক্ল্যামাইডিয়া, নাইসেরিয়া, ডেঙ্গুর মত অসুখের পরীক্ষাও এখানে করা যাবে।
কেন্দ্রীয় স্বাস্থ্য ও পরিবার কল্যাণ এবং বিজ্ঞান ও প্রযুক্তি মন্ত্রী, ছাড়াও এই অনুষ্ঠানে মহারাষ্ট্র, পশ্চিমবঙ্গ এবং উত্তর প্রদেশের মুখ্যমন্ত্রীরা উপস্থিত থাকবেন।
(CG/CB
মানবসম্পদবিকাশমন্ত্রক
ভিন্নভাবে সক্ষম শিশুদের শিক্ষা সুনিশ্চিত করতে পদক্ষেপ গ্রহণ
নয়াদিল্লি, ২১ নভেম্বর, ২০১৯
২০১৮-১৯ অর্থবর্ষে কেন্দ্রীয় মানবসম্পদ উন্নয়ন দপ্তরের বিদ্যালয় শিক্ষা ও সাক্ষরতা বিভাগ বিদ্যালয় শিক্ষার জন্য সুসংহত প্রকল্পের মাধ্যমে প্রথম থেকে দ্বাদশ শ্রেণী পর্যন্ত বিশেষ চাহিদাসম্পন্ন শিশুদের শিক্ষা সুনিশ্চিত করতে ‘সমগ্র শিক্ষা’ কর্মসূচির সূচনা করেছে। কেন্দ্রীয় সরকার ২০০৯ সালে সকলের শিক্ষা আইন চালু করে। এই আইন অনুযায়ী, ভিন্নভাবে সক্ষম-সহ সব শিশুদের মুক্তভাবে এবং বিদ্যালয়ে বিনামূল্যে প্রাথমিক শিক্ষা প্রদানের কথা বলা হয়েছে।
‘সমগ্র শিক্ষা’ প্রকল্পে বিশেষভাবে চাহিদাসম্পন্ন শিশুদের সব ধরনের শিক্ষা প্রদানের জন্য বিভিন্ন ব্যবস্থাপনা রয়েছে। উন্নত প্রযুক্তির মাধ্যমে শিক্ষাদানের ব্যবস্থা, যাতায়াতের সুবিধা, প্রথম থেকে একাদশ শ্রেণী পর্যন্ত বিশেষ চাহিদাসম্পন্ন ছাত্রীদের বৃত্তি প্রদানের মতো একাধিক সুযোগ-সুবিধার কথা উল্লেখ রয়েছে এই প্রকল্পে। এমনকি, সমগ্র শিক্ষা প্রকল্পে প্রাথমিক থেকে উচ্চশিক্ষা পর্যন্ত বিশেষভাবে চাহিদাসম্পন্ন শিশুদের শিক্ষাদানের জন্য বিশেষ প্রশিক্ষকদের আর্থিক সাহায্যের ব্যবস্থার কথাও বলা হয়েছে এই প্রকল্পে। ‘সমগ্র শিক্ষা’র উদ্দেশ্যই হল বিশেষ চাহিদাসম্পন্ন শিশুরা যাতে শ্রেণীকক্ষে অন্যান্য ছাত্রদের সঙ্গে পঠন-পাঠন অংশ নিতে পারে তা সুনিশ্চিত করা।
রাজ্যসভায় এক প্রশ্নের লিখিত জবাবে এই তথ্য জানান কেন্দ্রীয় মানবসম্পদ উন্নয়ন মন্ত্রী ডঃ রমেশ পোখরিয়াল ‘নিশাঙ্ক’।
SSS/SS/DM
(Visitor Counter : 125
যুবওক্রীড়াবিষয়কমন্ত্রক
আমরা যুবসম্প্রদায়কে দক্ষ করে তুলছি, তাঁদের বিশ্ব বাজারে কর্মসংস্থানের উপযুক্ত করে তুলছি : শ্রী অনুরাগ সিং ঠাকুর
নয়াদিল্লি, ০৬ জানুয়ারি, ২০২২
কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর আজ নেহরু যুব কেন্দ্র সংগঠন -এর যুব স্বেচ্ছাসেবকদের অনলাইন প্রশিক্ষণের প্রাথমিক কর্মসূচির সূচনা করেছেন। অনুষ্ঠানে তিনি জানান, মোদী সরকার দেশের যুবসম্প্রদায়কে দক্ষ করে তুলেছে। বিশ্ব বাজারের প্রয়োজন অনুযায়ী, যুবসম্প্রদায়কে চাকরির জন্য উপযুক্ত করে তোলা হচ্ছে। তিনি বলেন, বিশ্বব্যাপী সরবরাহ-শৃঙ্খলা, পরিষেবা ক্ষেত্র এবং অর্থনীতিতে সামগ্রিকভাবে তরুণ, শিক্ষিত ও দক্ষ কর্মী নিয়োগের অপার সম্ভাবনা রয়েছে। এক্ষেত্রে ভারত এই চাহিদা মেটাতে দক্ষ কর্মীর এক বিশাল সংস্থান তৈরি করেছে। শ্রী ঠাকুর জানান, “শুধু তাই নয়, আমরা একটি শক্তিশালী ইকো ব্যবস্থাপনা তৈরি করেছি, যা স্টার্টআপগুলিকে গড়ে তুলবে এবং আমাদের তরুণ সম্প্রদায়ের মধ্যে উদ্যোক্তা মনোভাবকে জাগিয়ে তুলতে সাহায্য করবে”।
কেন্দ্রীয় মন্ত্রী বলেন, দেশে বর্তমানে প্রায় ২৩ কোটি যুবসম্প্রদায় রয়েছেন। এই বিপুল যুবশক্তি দেশকে এগিয়ে নিয়ে যেতে এবং সাধারণ মানুষের জীবনযাত্রার মানোন্নয়নে সাহায্য করতে পারে। দেশের সামাজিক ও আর্থিক অগ্রগতির জন্য তরুণদের ভূমিকা অপরিসীম। তিনি বলেন, একবিংশ শতাব্দীতে ভারতের একটি গুরুত্বপূর্ণ ভূমিকা রয়েছে। সমগ্র বিশ্ব ভারতের দিকে তাকিয়ে রয়েছে। এক্ষেত্রে যুবরা মুখ্য ভূমিকা পালন করতে পারেন বলে মনে করেন তিনি। শ্রী ঠাকুর বলেন, কোভিড মহামারী পরিস্থিতিতে দেশের যুবসম্প্রদায় স্বেচ্ছাসেবক হিসাবে মূল্যবান পরিষেবা প্রদানের মাধ্যমে গুরুত্বপূর্ণ ভূমিকা পালন করেছে। তিনি আরও বলেন, এদিনের এই প্রশিক্ষণ কর্মসূচি তাঁদের দক্ষতা বিকাশে সাহায্য করবে। শ্রী অনুরাগ সিং ঠাকুর বলেন, প্রধানমন্ত্রী একাধিকবার বিভিন্ন অনুষ্ঠানে দেশের যুবসম্প্রদায়ের কর্তব্যের কথা স্মরণ করিয়ে দিয়েছেন। দেশের স্বাধীনতার ৭৫ বছর উদযাপনে আজাদি কা অমৃত মহোৎসবে দেশ গঠনে তাঁদের এগিয়ে আসার আহ্বানও জানান তিনি।
কেন্দ্রীয় মন্ত্রী জানান, সংশ্লিষ্ট মন্ত্রক ও ইউনাইটেড নেশন ইন্সটিটিউট ফর ট্রেনিং অ্যান্ড রিসার্চ  – এর অংশীদারিত্বে যুবসম্প্রদায়ের ব্যক্তিত্বের বিকাশ ও কর্মসংস্থানের উপর বিশেষ জোর দেওয়া হয়েছে। দেশের যুবদের ক্ষমতায়নের ক্ষেত্রে এটি একটি গুরুত্বপূর্ণ পদক্ষেপ বলেও মনে করেন তিনি। শ্রী অনুরাগ ঠাকুর বলেন, দেশের যুবকরা হলেন ভবিষ্যৎ। তাই, তাঁদের কথা ভেবে সরকার একাধিক পদক্ষেপ গ্রহণ করেছে। এদিনের এই প্রাথমিক কর্মসূচিতে ১০০ জন স্বেচ্ছাসেবক প্রশিক্ষণ নেন। শীঘ্রই ১০ লক্ষ যুবসম্প্রদায়কে প্রশিক্ষণের ব্যবস্থা করা হবে বলেও উল্লেখ করেন তিনি। এই প্রশিক্ষণের মাধ্যমে তাঁদের দক্ষতা বিকাশের উপর বিশেষ জোর দেওয়া হয়েছে। অনলাইন মাধ্যমে ১২-১৫ দিনের ভিত্তিতে এই প্রশিক্ষণ পর্ব চলবে। ইংরাজি ও হিন্দি – এই দুটি ভাষার মাধ্যমে এই প্রশিক্ষণ পর্ব শুরু হয়েছে। পরবর্তীতে আঞ্চলিক ভাষায় প্রশিক্ষণের ব্যবস্থা থাকবে। এদিনের এই সূচনা অনুষ্ঠানে মন্ত্রকের সচিব শ্রীমতী ঊষা শর্মা সহ বিশিষ্ট ব্যক্তিবর্গ উপস্থিত ছিলেন।
CG/SS/SB
(Visitor Counter : 145